সহকারি নিরাপত্তা উপদেষ্টার পদে আধাসেনার প্রাক্তন প্রধান

ওয়েবডেস্ক- জাতীয় নিরাপত্তা উপদেষ্টা (National Security Advisor) অজিত দোভালের (Ajit Doval) সহযোগী হিসেবে নিযুক্ত হলেন দুই আধাসেনা বাহিনীর প্রাক্তন প্রধান অনীশদয়াল সিং (Former Chief Anish Dayal Singh) । সহকারি জাতীয় নিরাপত্তা উপদেষ্টা (Deputy National Security Advisor) হিসেবে নিয়োগ করা হয়েছে অবসরপ্রাপ্ত এই আইপিএস আধিকারিককে (IPS Officer)।

দেশের অভ্যন্তরীণ নিরাপত্তা সংক্রান্ত সমস্ত দায়িত্ব সামলাবেন তিনি। ডেপুটি এনএসএ হিসেবে সিং দেশের অভ্যন্তরীণ বিষয়গুলির দায়িত্বে থাকবেন, যার মধ্যে জম্মু ও কাশ্মীর, নকশাল ও উত্তর-পূর্ব বিদ্রোহ অন্তর্ভুক্ত থাকবে।

সিআরপিএফ প্রধান অনীশদয়াল সিং ভারতের শীর্ষ নিরাপত্তা পদে গোয়েন্দা সন্ত্রাস দমনে তিন দশকের বেশি সময় ধরে অভিজ্ঞতা রয়েছে। ১৯৮৮ সালের ব্যাচের এই আইপিএস অফিসার দেশের গোয়েন্দা সংস্থার সঙ্গে যুক্ত ছিলেন। ইন্টেলিজেন্স ব্যুরো (আইবি)-তে প্রায় ৩০ বছর কাজের অভিজ্ঞতা সম্পন্ন একজন দক্ষ অফিসার তিনি।

আরও পড়ুন- ফৌজদারি মামলায় অভিযুক্ত ৪০ শতাংশ মুখ্যমন্ত্রী! কী করবে মোদি সরকার?

পরবর্তী সময়ে দুই আধাসেনা বাহিনীরও দায়িত্ব সামলেছেন তিনি। প্রথমে ইন্দো-তিব্বত সীমান্ত পুলিশ (আইটিবিপি)-এর প্রধান ছিলেন তিনি। পরবর্তী সময়ে অপর আধাসেনা বাহিনী সিআরপিএফ প্রধান হিসেবেও দায়িত্ব পালন করেন। গত বছরের ডিসেম্বরে অবসর নেন অনীশদয়াল। এবার সহকারি জাতীয় নিরাপত্তা উপদেষ্টা হিসেবে দায়িত্ব পালন করবেন তিনি। সিআরপিএফ প্রধান সময় মাওবাদী দমনে অনীশদয়ালের ভূমিকা ছিল ছিল গুরুত্বপূর্ণ। তাঁর জমানায় মাও অধ্যুষিত এলাকাগুলিতে চারটি নতুন ব্যাটালিয়ন এবং ৩৬টিরও বেশি ফরওয়ার্ড বেস তৈরি হয়েছে।

দেখুন আরও খবর-